6 жыл күткен пәтерлеріне қол жеткізе алмай жүрген жүзге жуық үлескер бүгін Астана қаласының прокуратурасы алдында наразылық шарасын өткізді. Олар зарыға күткен үйлерін бітіре алмай жүрген құрылыс компаниясының басшысын қамауға алуды талап етіп отыр. Өйткені, қылмыстық іс жүріп жатқанына қарамастан мердігерлер 1 пәтерді бірнеше қожайынға сатуын жалғастырып жатыр дейді. Алданған салымшылар өз арыздарын айту үшін бас қаланың прокурорымен жеке кездесуді сұраған болатын.